**МОТИВИ**

**към проект на Наредба за изменение и допълнение на Наредба № 3 от 31 юли 2003г. за съставяне на актове и протоколи по време на строителството (Обн. ДВ. бр.72 от 15 Август 2003г., изм. ДВ. бр.37 от 4 Май 2004г., изм. ДВ. бр.29 от 7 Април 2006г., изм. и доп. ДВ. бр.98 от 11 Декември 2012г., изм. и доп. ДВ. бр.65 от 19 Август 2016г.)**

Основният мотив за изготвяне на проект на Наредба за изменение и допълнение на Наредба № 3 от 2003 г. за съставяне на актове и протоколи по време на строителството(Наредба № 3 от 2003 г.)е актуализиране, усъвършенстване и прецизиране на действащите разпоредби на наредбата.

Основната част от измененията и допълненията са свързани с обнародвания в Държавен вестник, бр. 13 от 7 февруари 2017 г. Закон за изменение и допълнение на Закона за устройство на територията и са с цел актуализиране на Наредба № 3 от 2003г. и привеждането й в съответствие с изискванията на Закона за устройство на територията, като в тази връзка са предложените изменения и допълнения в действащите разпоредби на чл.5, чл.7, ал.3, т.2, б.„а“ и чл.8, ал.2, изречение второ от наредбата.

Останалата част от измененията са с цел прецизиране на Наредба № 3 от 2003 г., като в тази връзка е предложеното изменение в действащата разпоредба на чл.4, ал.2 от наредбата.

 Предложените с проекта изменения и допълнения на Наредба № 3 от 2003 г. са съобразени с настъпилите промени в нормативната уредба и са в пълно съответствие с действащите разпоредби на Закона за устройство на територията.